Referat styremøte HBK 10.06.2026
Styremøte nr 1. 2026-27.
10.06.2026 klokken 17.30, Idrettens Hus Bergen

Møtt: Torgeir, Eirik, Ragnhild, Lars, Jonas, 

Sak 1: Kort statusrapport ved leder/agenda for året
HBK er uten utviklingskonsulent fra 1.august 2026. 
Antall medlemmer, lisenser og lag går ned. Dette må vi jobbe for å snu.
Vekst må gjøres av klubbene, med HJELP fra krets og NBF.
Vedtak: Utviklingskonsulent er tilgjengelig for oppdrag, men må bli kontaktet av klubbene. 

Sak 2: Konstituering av styret/oppfølging av kretsårsmøte
Referent: Ragnhild Ådland
Økonomiansvarlig: Jonas Linde
Utviklingskontakt: Torgeir Ådland
Dommerkontakt: Ragnhild Ådland

Fordeler ansvar for klubbkvelder ut over sesongen. Ha flere klubbkvelder, men spesialisere de mer, slik at man kan ha noe som er mer spisset mot f.eks klubbutvikling, seriespill m.m. 

Vara: Ekstrardinært årsmøte. Kaller inn til dette i forbindelse med neste styremøte. 
Det må søkes om dispensasjon for å vike fra kjønnsfordelingsbestemmelsene.
Valgkomitemedlem: Eirik spør en eventuell kandidat. 

Sak 3: Rutiner for hastevedtak
Vedtak: HBK oppretter en ordning der man kan betale et gebyr for å få behandlet søknader utenom styremøter. Gebyret må kun betales dersom det blir fattet et vedtak. 
Gebyret settes til 1000,- første sesong. 

Sak 4: OrgBrain
Vedtak: Vi prøver OrgBrain i kommende sesong. 

Sak 5: Møteplan for høsten
Vedtak: Tirsdag 25.august kl 19.00
Onsdag 14.oktober kl.17.30. Vårsemesteret bestemmes her. Samt langtidsplan.
Onsdag 25.november 17.30.

Sak 6: Seksjonsårsmøte Lørdag 13.juni klokken 12.00 på teams. 
Vedtak: Eirik deltar om det er mulig. Torgeir tar kontakt med Terje Larsen.

Sak 7: Seriespill orientering, rutiner for dispensasjoner, se tidligere vedtak om hastedispensasjoner. 
Vedtak: Saken om Søreide i 1.divisjon tas som «hastesak» uten gebyr, da klubben ikke har bestemt ennå hva som skjer. BSI/Søreide 2 må eventuelt søke om å slippe opprykk. Styret ønsker søknader/info innen 15.juli for å kunne fatte vedtak. 

Sak 8: Langtidsplaner/rekrutteringsplaner/årshjul
Vedtak: Det tilbys mange kurs gjennom NBF man kan tipse klubber om, både breddeklubber og studentklubber. 
Vi har en stor ressurs i studenter som kan bli lagledere, trenere, dommere m.m. fremfor å «kun» være målscorere mens de studerer. 
Det må være et mål å holde på spillere etter studier, og gjerne få de over i breddeklubber med barn og ungdom som trenger gode forbilder. 
Dette må følges opp på et senere møte.

Sak 9: Trener 1/Dommer grunnkurs 1/annet?
Vedtak: Dommerkomite setter opp dommerkurs.
Ønskelig med trenerkurs i HBK. NBF dekker underskuddet. Børge setter opp kurshelg når 1.div og minirunder er bestemt. 

Sak 10: Klubbkvelder (inkludert regelkveld)
2.september: Dommerkveld
Vedtak: Klubbkveld onsdag 9.september- Rutiner og seriespill. Kapteiner/lagledere/trenere inviteres for å gjennomgå betydelige endringer i spillereglene. Dette tas først på kveld, slik at denne gruppen kan gå etterpå om ønskelig. 

11. november: Klubbutvikling/rekruttering, samt tildeling av minirunder. Hvem skal få arrangere. Ungdomsserie/ungdomsturnering. Ønsker man å utvide minirundesesongen? 

Sak 11: 3v3 Challenge eller aktivitetsrunder?
Vedtak: Eirik kjenner noen som kan ta på seg jobben med å organisere mot et honorar. Han undersøker. Han sjekker også med Daglig Leder for å finne ut hva HBK sine utgifter i forbindelse med 3v3. Disse utgiftene kan Bergen og Omegn dekke. Bergen og Omegn Innebandyklubb er en nøytral klubb som hjelper Kretsen. Det er ønskelig at styret i HBK har aktiv deltakelse i denne klubben. 

Sak 12: KI på kretsen sine sider
Vedtak: Kretsstyret ønsker ikke at det brukes KI i illustrasjon på nettsider, sosiale medier og andre publikasjoner. 

Sak 13: Eventuelt
Vedtak: Tildeling minirunder.
Det blir kun 7 minirunder til neste år. Det må komme innspill på rutinene på minirunder og tildeling av disse. Dette blir tatt opp på klubbkveld for utvikling. 

Ungdomsturnering: u13 har hatt 3-4 lag.
Jonas hører med Børge om hva mulighetene vi har for denne sesongen. 
Mulig med en større turnering i mai/juni for u13/u15. Dette er utenom sesong og vil ikke kollidere med seriespill. 

Minirunder slutter i forbindelse med seriespill. Skal minirundesesongen utvides? Tas opp på klubbkveld.
Informasjon: HBK U-19 landslagsuttak i helgen. Sander Linde fra Søreide. 

